Sodba Splošnega sodišča (peti senat) z dne 29. septembra 2021 –

Ryanair in drugi/Komisija

(Zadeva T‑448/18)

„Državne pomoči – Sporazumi, ki jih je letališče Kärntner Flughafen Betriebsgesellschaft sklenilo z družbo Ryanair in njenima hčerinskima družbama Airport Marketing Services in Leading Verge.com – Letališke storitve – Storitve trženja – Sklep, s katerim so bile pomoči razglašene za nezdružljive z notranjim trgom in je bilo odrejeno njihovo vračilo – Pojem državne pomoči – Pripisljivost državi – Prednost – Merilo zasebnega vlagatelja – Vračilo – Člen 41 Listine o temeljnih pravicah – Pravica do vpogleda v spis – Pravica do izjave“

1. Sodni postopek – Rok za predložitev dokazov – Člen 85(3) Poslovnika Splošnega sodišča – Predložitev dokazov pred koncem ustnega dela postopka – Dopustnost – Pogoji – Zamuda – Utemeljitev – Neobstoj (Poslovnik Splošnega sodišča, člen 85(3)) (Glej točki 57 in 63.)

2. Ničnostna tožba – Nadzor zakonitosti – Merila – Upoštevanje zgolj dejanskih in pravnih elementov, ki so obstajali ob sprejetju spornega akta (Člen 263 PDEU) (Glej točko 69.)

3. Pomoči, ki jih dodelijo države – Vračilo nezakonite pomoči – Desetletni zastaralni rok iz člena 17 Uredbe 2015/1589 – Začetek teka zastaralnega roka – Datum dodelitve pomoči prejemniku (Člen 108(2) PDEU; Uredba 2015/1589, člen 17) (Glej točko 70.)

4. Pomoči, ki jih dodelijo države – Vračilo nezakonite pomoči – Desetletni zastaralni rok iz člena 17 Uredbe št. 2015/1589 – Uporaba tako za zadevno državo članico kot za prejemnika in tretje osebe – Pretrganje zastaranja z več zahtevami po informacijah, ki jih je Komisija naslovila na zadevno državo članico in na prejemnika (Člen 108(2) PDEU; Uredba 2015/1589, člen 17) (Glej točke od 71 do 76.)

5. Akti institucij – Obrazložitev – Obveznost – Obseg – Odločba Komisije na področju državnih pomoči – Sklicevanje na datume, ko Komisija sprejme ukrepe, ki bi lahko prekinili zastaralni rok iz člena 17 Uredbe 2015/1589 – Zadostna obrazložitev (Člena 107(1) in 296 PDEU) (Glej točke od 80 do 85 in 256.)

6. Pomoči, ki jih dodelijo države – Upravni postopek – Obveznosti Komisije – Možnost prejemnika pomoči, da uveljavlja tako obširne pravice, kot je pravica do obrambe – Neobstoj – Pravica upravičenca do pomoči, da je ustrezno vključen v postopek – Obseg (Člen 108(2) PDEU; Listina Evropske unije o temeljnih pravicah, člen 41) (Glej točke od 96 do 112, 116, 117 in od 124 do 127.)

7. Pomoči, ki jih dodelijo države – Pojem – Pomoči, ki jih dodeli javno podjetje – Podjetje pod državnim nadzorom – Pripisljivost ukrepa pomoči državi – Celota indicev, ki jih je treba upoštevati – Pogodbe o letaliških storitvah in trženju, ki dajejo prednost letalskemu prevozniku, in ki jih sklenejo dve podjetji, ki ju 100 % nadzoruje država – Vključitev (Člen 107(1) PDEU) (Glej točke od 140 do 151.)

8. Pomoči, ki jih dodelijo države – Pojem – Selektivnost ukrepa – Razlikovanje med zahtevo selektivnosti in dokazom gospodarske prednosti ter med shemo pomoči in individualno pomočjo – Osebna pomoč – Pogodbe o letaliških storitvah in trženju, ki dajejo prednost letalskemu prevozniku – Domneva selektivnosti – Nujnost primerjave prejemnika z drugimi gospodarskimi subjekti, ki so v primerljivem dejanskem in pravnem položaju glede na cilj ukrepa – Neobstoj (Člen 107(1) PDEU) (Glej točke od 155 do 164.)

9. Pomoči, ki jih dodelijo države – Pojem – Presoja na podlagi merila zasebnega vlagatelja – Zapletena gospodarska presoja – Diskrecijska pravica Komisije – Sodni nadzor – Meje (Člen 107(1) PDEU) (Glej točke od 171 do 174.)

10. Pomoči, ki jih dodelijo države – Pojem – Presoja na podlagi merila zasebnega vlagatelja – Država, ki je delničarka podjetja – Država, ki deluje kot javna oblast – Razlikovanje glede uporabe merila vlagatelja – Pogodbe o letaliških storitvah in trženju z letalskim prevoznikom, ki določajo plačilo, ki je tesno povezano z opravljanjem zračnih prevozov – Gospodarska prednost, ki jo država podeli kot gospodarski subjekt in ne kot javni organ (Člen 107(1) PDEU) (Glej točke od 178 do 185.)

11. Pomoči, ki jih dodelijo države – Pojem – Presoja na podlagi merila zasebnega vlagatelja – Presoja glede na vse upoštevne elemente sporne transakcije in njenega konteksta – Neobstoj hierarhije med metodo primerjalne analize in drugimi metodami presoje (Člen 107(1) PDEU) (Glej točke od 190 do 194.)

12. Pomoči, ki jih dodelijo države – Pojem – Presoja z vidika člena 107(1) PDEU – Upoštevanje prejšnje prakse – Izključitev (Člen 107(1) PDEU) (Glej točke 216, 324 in 381.)

13. Pomoči, ki jih dodelijo države – Pojem – Presoja na podlagi merila zasebnega vlagatelja – Presoja glede na vse upoštevne elemente spornega ukrepa in njegovega konteksta – Upoštevanje elementov, ki so bili na voljo ob sprejetju odločbe o zadevnem ukrepu – Obveznost Komisije, da izvede preiskavo – Obseg (Člen 108(2) PDEU) (Glej točke od 271 do 274 in 291.)

14. Pomoči, ki jih dodelijo države – Pojem – Presoja na podlagi merila zasebnega vlagatelja – Razumnost transakcije za zasebnega vlagatelja, ki uresničuje srednje- ali dolgoročno politiko – Pogodbe o letaliških storitvah in trženju, ki dajejo prednost letalskemu prevozniku – Analiza donosnosti navedenih pogodb – Presoja, opravljena z omejitvijo časovnega okvira na trajanje pogodb – Dopustnost (Člen 107(1) PDEU) (Glej točke od 313 do 322.)

15. Pomoči, ki jih dodelijo države – Pojem – Presoja na podlagi merila zasebnega vlagatelja – Presoja glede na vse upoštevne elemente sporne transakcije in njenega konteksta – Obveznost države članice, da zagotovi vse elemente, upoštevne za preizkus merila zasebnega vlagatelja – Obveznost Komisije, da svojo odločbo utemelji s popolnimi in zanesljivimi podatki (Člena 107 in 108(2) PDEU) (Glej točki 329 in 330.)

16. Pomoči, ki jih dodelijo države – Pojem – Dodelitev prednosti prejemnikom – Pogodbe o letaliških storitvah in trženju – Analiza donosnosti navedenih pogodb – Upoštevanje pomoči, dodeljene upravljavcu letališča za delno financiranje navedenih pogodb, kot obrobnega prihodka – Neobstoj (Člen 107(1) PDEU) (Glej točke od 337 do 345.)

17. Pomoči, ki jih dodelijo države – Vračilo nezakonite pomoči – Vzpostavitev prejšnjega stanja – Izračun zneska, ki ga je treba vrniti – Obveznost Komisije, da določi znesek, ki dejansko ustreza dejanski prednosti pomoči – Obseg – Prednost, ki izhaja iz sklenitve pogodb o letaliških storitvah in trženju – Način izračuna – Znesek, določen zgolj na podlagi ex ante dokazov, ki se lahko prilagodi glede na dokaze, ki jih je naknadno predložila država članica – Dopustnost (Člen 108 PDEU) (Glej točke od 414 do 420 in od 424 do 429.)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2018/628 z dne 11. novembra 2016 o državni pomoči SA.24221(2011/C) (ex 2011/NN), ki jo je Avstrija odobrila letališču Celovec ter družbi Ryanair in drugim letalskim prevoznikom, ki to letališče uporabljajo (UL 2018, L 107, str. 1) v delu, v katerem se nanaša na tožeče stranke.

Izrek

1. Tožba se zavrne.